钦定古今图书集成/明伦汇编/氏族典/第312卷 > 程一飞
## 钦定古今图书集成/明伦汇编/氏族典/第312卷 > 程一飞

按《万姓统谱》：“一飞字翀甫，歙人。生宋季，博习诸经，尤
精于诗，文章操笔立成，不喜穿凿附会郡庠，每试必
为众俊先。景定辛酉乡试，以书经魁亚选，公论皆称
有司不明，而一飞未始以科场得失，介怀泊如也。”郡
守林洽延置郡斋，即问政体，随事据理以对，终不及
官府之是非。早孤，事祖妣孝，晚得末病，竭力扶持，澣
濯必身亲之。专以经学训诲乡闾子弟负笈来自远
方，一经指画，皆为名士。文章清劲如其人云。